**Apple I**, alkujaan nimellä **Apple Computer**, oli varhainen mikrotietokone. Apple I:n suunnitteli ja rakensi käsin Steve Wozniak. Wozniakin ystävä Steve Jobs sai idean ryhtyä myymään tietokonetta. Huhtikuussa 1976 siitä tuli Apple Computer Companyn (nykyisin Apple) ensimmäinen myyntituote. Laitteen myyntihinnaksi asetettiin 666,66 dollaria koska "Wozniak piti toistuvista numeroista" ja koska he myivät sitä paikalliseen liikkeeseen 500 dollarilla plus voittomarginaalilla. Apple I oli valmiiksi koottu piirilevy, joka sisälsi noin 60 mikropiiriä. Käyttökuntoinen tietokone vaati kuitenkin vielä sen, että käyttäjän täytyi itse lisätä kotelo, virtalähde, näppäimistö ja tietokonenäyttö. Myöhemmin julkaistiin lisävarusteena kasettiaseman liitäntä laajennuskortilla hieman alle 75 dollarin hintaan, jonka avulla ohjelmia pystyi lataamaan ja tallentamaan.

Apple I:n emolevy.
Apple I:tä pidetään toisinaan ensimmäisenä täysin valmiiksi koottuna myytävänä henkilökohtaisena tietokoneena. Muun muassa Datapoint 2200 päätettä on pidetty ensimmäisenä henkilökohtaisena tietokoneena. Micral N oli ensimmäinen valmiiksi koottuna saatava mikrotietokone. MCM/70 oli ensimmäisiä kannettavia ja käytettäviä mikrotietokoneita.

Apple I:n korvasi Apple II.

Kehitys
-------

Wozniak oli käyttänyt osituskäyttöjärjestelmää ja halusi oman tietokoneen, jolloin hän päätti suunnitella oman. Wozniak aloitti kirjoittamalla Basic-tulkin, jonka jälkeen oli rakennettava tietokone. Wozniak suunnitteli yksinkertaisen tietokoneen, joka perustuu Motorola 6800 -prosessorille, mutta sen hinta oli liian korkea ja hän päätti ostaa MOS 6502:n, jonka jälkeen hän rakensi tietokoneen.

Esikuvana Wozniak piti työssään Hewlett-Packardin laboratoriossa käyttämäänsä HP 9830:aa, jossa pystyi käyttämään Basicia heti istuttuaan alas. Videopääte oli keskeinen ajatus kaukokirjoittimen sijaan. Näyttötekniikka perustui siirtorekistereiden käyttöön tekstin esittäiseen televisionäytöllä koska ei ollut halpaa RAM-muistia. Apple I oli hidas, mutta tavoite oli säästää mikropiireissä eikä lisätä ominaisuuksia. Wozniakin piti käyttää vanhimpia ja halvimpia ylijäämäosia joita oli saatavilla koska ei ollut riittävästi rahaa.

Wozniakin mukaan Apple I oli vain tietokone, jossa oli sisäänrakennettuna videopääte: näyttömuistia ei voinut käsitellä suoraan ja tietyt asiat olivat kiinteästi johdotettuja.
Apple I:n jälkeen Wozniak suunnitteli parannuksia grafiikka- ja näyttöominaisuuksiin, jotka tulivat Apple II:een.

Myynti ja tekninen tuki
-----------------------

Apple I:stä myytiin noin 200–250 kappaletta ja sen käyttö vaati vielä teknistä tukea kun jokin ei toiminut. Steve Wozniakin piti hoitaa tekniset kysymykset suoraan myös Apple II:n julkaisun jälkeen. Apple päätti hoitaa tukiongelman muuttamalla käyttäjät Apple II:n käyttäjiksi ja tarjosi alennuksia kun Apple I vaihdetaan Apple II:een. Tämä vaikutti laitteiden myöhempään harvinaisuuteen.

Nykypäivä
---------

Apple I:siä arvioitiin vuonna 2005 olevan jäljellä vielä 30–50. Apple I huutokaupattiin 50 000 dollarilla vuonna 1999. Tyypillisempi hinta on kuitenkin 14 000–16 000 dollaria. Nykyaikaisista komponenteista valmistettu Apple I:n kanssa ohjelmistoyhteensopiva Replica I julkaistiin vuonna 2003 noin 200 dollarin hintaan.*lähde?*

Vuonna 2013 järjestetyissä huutokaupoissa toimintakuntoisten Apple I -koneiden hinnaksi muodostui noin 500 000 euroa. Eräässä huutokaupassa lähtöhinnaksi oli asetettu runsaat 200 000 euroa.

Lähteet
-------

* Owad, Tom: *Apple I Replica Creation: Back to the Garage*. Rockland, MA: Syngress Publishing, 2005. ISBN 1-931836-40-X. (englanniksi)

### Viitteet

1. 1 2 3 4 5 6 7  Christoph Dernbach: Apple I *mac-history.net*.  8.7.2012. Viitattu 17.6.2022. (englanniksi)
2. ↑  the Apple-1 Cassette Interface Card *applefritter.com*. Viitattu 16.6.2022. (englanniksi)
3. ↑  Lamont Wood: Was the First PC Created in San Antonio?  11.1.2015. Rivard Report. Viitattu 9.5.2019. (englanniksi)
4. ↑  Micral N of François Gernelle *history-computer.com*. Viitattu 25.7.2017.
5. ↑  Introduction of the MCM/70, the First Truly Portable Computer & the First Truly Usable Microcomputer System *historyofinformation.com*. Viitattu 22.8.2021. (englanniksi)
6. 1 2 3 4 5 6 7 8 9 10  Interview: Steve Wozniak.  *Byte*, Joulukuu 1984, s. A68–A70. Artikkelin verkkoversio.  (englanniksi)
7. 1 2  4-THE APPLE II, CONT. *apple2history.org*. Viitattu 14.8.2021. (englanniksi)
8. ↑  Apple I -tietokoneesta maksettiin huutokaupassa ennätyshinta, MikroPC, 28.5.2013
9. ↑  Legendaarisesta Apple I -tietokoneesta maksettiin ennätyshinta huutokaupassa[vanhentunut linkki], Tietoviikko, 28.5.2013 (Archive.org)
10. ↑  300 000 dollaria – antiikkista tietokonetta kaupataan huippuhintaan, Tekniikka ja talous, 24.6.2013 (Archive.org)

Aiheesta muualla
----------------

* Kuvia tai muita tiedostoja aiheesta **Apple I** Wikimedia Commonsissa

* Apple I Owners Club
* Macintosh Prehistory: The Apple I
* The Replica-1 (Arkistoitu – Internet Archive)
* A-ONE a new Apple 1 clone
* My Apple I project on Sbprojects.com